text: সিনহা হত্যা মামলার তথ্য গণমাধ্যমে প্রকাশে নিষেধাজ্ঞা চেয়ে হাইকোর্টে রিট | Channel 24
  বৃহস্পতিবার, ২৯ অক্টোবর, ২০২০ | আপডেট ৩০ মিনিট আগে
  ১০ সেপ্টেম্বর, ২০২০ ১২:৪০
  মেজর (অব.) সিনহা রাশেদ খান হত্যা মামলার তদন্তে জড়িত কর্মকর্তারা এবং তদন্তে উঠে আসা তথ্যাদি গণমাধ্যমে প্রকাশে নিষেধাজ্ঞা চেয়ে চেয়ে হাইকোর্টে রিট আবেদন করা হয়েছে। এ বিষয়ে শুনানির জন্য আগামী ১৩ সেপ্টেম্বর দিন ঠিক করেছেন আদালত।
  রিটের পক্ষে শুনানি করেন- আইনজীবী আসান উল্লাহ ও সজল মাহমুদ রাসেল। অন্যদিকে রাষ্ট্রপক্ষে শুনানিতে ছিলেন- ডেপুটি অ্যাটর্নি জেনারেল বিপুল বাগমার।
  রিটে তদন্ত শেষ না হওয়া পর্যন্ত আসামিদের গণমাধ্যমের সামনে উপস্থিত না করার বিষয়েও নির্দেশনা চাওয়া হয়।
  এছাড়া কক্সবাজারের চিফ জুডিশিয়াল ম্যাজিস্ট্রেট আদালতে বিচারাধীন এই মামলার তদন্ত ও ঘটনা সম্পর্কিত তথ্য গণমাধ্যমে প্রকাশ কেন আইনগত কর্তৃত্ববহির্ভূত ঘোষণা করা হবে না, তা জানতে চেয়ে রুল জারির আরজি জানানো হয়েছে।